# Soraya Post

Soraya Viola Heléna Post (Göteborg, Suedia, 1956ko urriaren 15a) Europako Parlamentuko kide izan zen politikari suediarra da. Ekimen Feminista eta Sozialisten eta Demokraten Aliantza Aurrerakoia-ren kidea da.

## Biografia

Göteborgen jaio zen, 1956an. Bere ama Norvegiako eta Suediako nomada ijitoa zen. Bere aita, judu jatorrikoa, Alemanian jaioa.
Gutxiengo gizatalde nazionalei buruzko lana egin du Västra Götaland eskualdeko justizia eta berdintasun batzordean, ijitoen gaiak ere landu ditu. Göteborgeko Agnesbergs Herri Unibertsitatea sortzen lagundu zuen 2007an. Sveriges Telebistako komisarioa izan da.
2014ko otsailean, bere alderdiko hautagai nagusi gisa aukeratu zuten 2014ko Europako Parlamenturako hauteskundeetarako, Suedia ordezkatuz. 2014ko maiatzaren 25eko hauteskundeetan, Ekimen Feministak, Posta buru, Europako Parlamentuan eserlekua lortu zuen. 2014ko ekainaren 7an, Europako Parlamentuko Sozialisten eta Demokraten Aliantza Aurrerakoiaren Taldean sartu zen.
Suediako historian aitzindaria izan zen hautaketa, izan ere lehen aldiz alderdi politiko baten hautagai irabazlea ijito emakumea baitzen. Post eta Damian Drăghici errumaniarra izan ziren garai hartan ijito jatorria zuten eurodiputatu bakanak. Gerora, beste emakume ijito batzuk eurodiputatu izan dira ere, Viktoria Mohácsi eta Lívia Járóka adibide.
Mendebaldeko Saharari buruzko Europako Parlamentuko Intertaldeko kidea izan zen, eta Nazio Batuen Batzar Parlamentarioa Ezartzeko Kanpainaren aldekoa izan zen, Nazio Batuen erreforma demokratikoaren aldeko kanpaina egiten duen erakundea.
Ijito Herriaren Nazioarteko Egunaren harira, apirilak 8, Bruselan urtero antolatzen den EU Roma Week (Europar Batasuneko Ijitoen Astea) sustatu zuen ere. Astea Europako Parlamentuak, Europako Batzordeak, Europako Ekonomia eta Gizarte Batzordeak, Europako Kontseiluak, Bruselako Udalak, Europako Parlamentuko hainbat kidek (MEP), Europako Parlamentuko Arrazakeriaren Aurkako eta Aniztasunaren Aldeko Taldea (ARDI) eta gizarte zibileko hainbat erakundeek bultzatutako ekimen desberdinak biltzen ditu.

## Erreferentziak

* ↑ DeHaas, Caroline. «We need a feminist voice in Europe – these elections can be a new beginning» The Guardian.
* ↑ Fi framstår som EU-valets mest federalistiska parti. Sveriges Radio.
* ↑ Jag fick aldrig hålla fröken i handen. Vgregion.se.
* ↑ Soraya Post upprörd över nedlagd utredning. .
* ↑ Årsstämmor 2010. 30 May 2014.
* ↑ Ahlander, Johan. (20 April 2011). Swedish feminist party wins EU seat with anti-racism drive. Yahoo News.
* ↑ «European Elections 2014: The Rise of Sweden's Feminist Initiative Party» International Business Times 21 May 2014.
* ↑ Larsson, Mats J.. (21 May 2014). «Soraya Post: "Vi skapar historia i hela världen"» Dagens Nyheter.
* ↑ Stor brittisk tidning pekar ut Soraya Post som extremist. .
* ↑ Fredrik Mellgren. (9 February 2014). «Historiskt namn toppar FI:s sedel» Svenska Dagbladet.
* ↑ Soraya Post: The Situation of Romani people in Europe. .
* ↑ A First: Sweden Elects Soraya Post of the Feminist Initiative Party to the European Parliament. .
* ↑ Two Roma MEPs elected. 27 May 2014.
* ↑ Campaign for a UN Parliamentary Assembly. .
* ↑ «EU Roma week» ARDI.

## Ikus, gainera

* Europako Parlamentua

## Kanpo estekak

* Datuak: Q16596117
* Multimedia: Soraya Post / Q16596117